**Ministru kabineta noteikumu projekta „Grozījumi Ministru kabineta 2010.gada 21. jūnija noteikumos Nr.568 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām””**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| I. Tiesību akta projekta izstrādes nepieciešamība | | | | | | | | | | | | |
| 1. | | | Pamatojums | | Ministru kabineta noteikumu projekts „Grozījumi Ministru kabineta 2010.gada 21.jūnija noteikumos Nr.568 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām”” (turpmāk – projekts) izstrādāts saistībā ar:  - Ministru kabineta 2013.gada 4.jūnija sēdē (prot. Nr.33,28.§, 6.punkts) doto uzdevumu – Iekšlietu ministrijai pēc tam, kad Ministru kabinetā būs izskatīts jautājums par jaunajām politikas iniciatīvām, ja nepieciešams, sagatavot un iesniegt noteiktā kārtībā Ministru kabinetā grozījumus Ministru kabineta 2010.gada 21.jūnija noteikumos Nr.568 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām”;  - Ministru kabineta 2013.gada 30.jūlija sēdē (prot. Nr. 41, 114.§, 6. un 8.punkts) pieņemto lēmumu par minimālās mēneša darba algas paaugstināšanu no 200 latiem uz 225 latiem (320 EUR) ar 2014.gada 1.janvāri un papildu finansējuma piešķiršanu mēnešalgu palielināšanai, kā arī Iekšlietu ministrijai doto uzdevumu – līdz 2013.gada 1.decembrim sagatavot grozījumus darba samaksu regulējošajos normatīvajos aktos, paredzot mēnešalgu paaugstināšanu atbilstoši Informatīvajā ziņojuma „Par ministriju iesniegtajiem jauno politikas iniciatīvu pasākumiem 2014., 2015. Un 2016.gadam” 2.tabulai un noteiktā kārtībā iesniegt izskatīšanai Ministru kabinetā;  - Ministru kabineta 2013.gada 8.augusta sēdē (prot. Nr. 43, 11.§, 9.punkts) atbalstīto valsts budžeta līdzekļu novirzīšanu valsts budžeta iestāžu atlīdzības fondu izlīdzināšanas uzsākšanai ar 2014.gada 1.janvāri un papildu finansējuma piešķiršanu zemāko mēnešalgu palielināšanai. | | | | | | | |
| 2. | | | Pašreizējā situācija un problēmas | | Ministru kabinets 2013.gada 6.augustā izdeva noteikumus Nr. 484 „Grozījumi Ministru kabineta 2010.gada 21. jūnija noteikumos Nr.568 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām”” (turpmāk – noteikumi Nr.484), kuriem bija paredzēts stāties spēkā ar 2014.gada 1.janvāri un kuri bija izdoti saistībā ar Euro ieviešanas kārtības likuma 30.pantu, saskaņā ar kuru ministrijām bija jāsagatavo to tiesību aktu grozījumu projektus, kurus nepieciešams pielāgot *euro* ieviešanai, kā arī Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktu. Izskatot jautājumu par atbalstāmajām valsts budžeta jaunajām politikas iniciatīvām 2014., 2015. un 2016.gadam, Ministru kabinets pieņēma lēmumu piešķirt papildu finansējumu mēnešalgu palielināšanai ar 2014.gada 1.janvāri, kas noteikumos Nr.484 nav paredzēts. Ievērojot, ka noteikumi Nr.484 vēl nav stājušies spēkā, tie ir atceļami, vienlaikus projektā paredzot arī to noteikumu Nr.484 regulējumu, kas saistīts ar *euro* ieviešanu un netiek mainīts (noteikumu Nr.484 1.3.apakšpunkts). Saistībā ar Ministru kabineta pieņemtajiem lēmumiem par mēnešalgu palielināšanu no 2014.gada 1.janvāra nepieciešams izdarīt grozījumus Ministru kabineta 2010.gada 21.jūnija noteikumu Nr.568 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām” (turpmāk – noteikumi Nr.568) 9.punktā un 1.pielikumā.  Vienlaikus nepieciešams pilnveidot regulējumu, ievērojot notikušās izmaiņas iestāžu struktūrā, kā arī ievērojot citas identificētās problēmas:  - Valsts policijas koledžā ir izveidota filiāle, par ko Izglītības kvalitātes valsts dienests 2009.gada 27.jūlijā Valsts policijas koledžas Latgales filiālei izsniedza izglītības iestādes reģistrācijas apliecību. Līdz šim Valsts policijas koledžas Latgales filiāles vadītāja pienākumus saskaņā ar direktora izdotu pavēli pilda Valsts policijas koledžas Tiesību katedras lektore, jo Valsts policijas koledžā nav izveidots amats – filiāles vadītājs. Iekšlietu ministrijas Iekšējā audita nodaļas 2013.gada 15.maija audita ziņojumā Nr.5-1/4-2013 „Apmācības un kvalifikācijas paaugstināšanas nodrošināšana Valsts policijas koledžā” (turpmāk – Ziņojums) norādīts, ka Valsts policijas koledžas Latgales filiālē konstatētas pārvaldības līmeņa nekonsekvences, jo tās nenotiek saskaņā ar Augstskolu likuma normatīvo regulējumu. Saskaņā ar Augstskolu likuma 8.panta piekto daļu filiāles vadītājs rīkojas uz attiecīgās augstskolas izdotas pilnvaras pamata. Ziņojumā ieteikts, ka līdz 2013.gada 1.decembrim jāprecizē Valsts policijas koledžas struktūra un reglaments Latgales filiāles juridiskā statusa kontekstā;  - analizējot operatīvās situācijas pārvaldīšanu ikdienā Valsts policijas reģionālās struktūrvienības apkalpojamajā teritorijā, ir nācies secināt, ka amatpersonām, kas saskaņā ar amata pienākumiem vada operatīvās vadības struktūrvienības (turpmāk – OVS) darbu, pastāvošajā situācijā statuss nav atbilstošs noteiktajam funkciju un uzdevumu apjomam. Tā, Valsts policijas Rīgas reģiona pārvaldes Kārtības policijas pārvaldes Operatīvās vadības biroja 1.nodaļā diennakts laikā tiek saņemts ap tūkstoš telefona zvanu. OVS dežūrmaiņas vadītājam - galvenajam inspektoram - šobrīd ir izveidojusies ievērojama darba slodze un liela atbildība, ko noteic pienākums organizēt, vadīt, kontrolēt visas dežūrmaiņas darbu ar apmēram tūkstoš paziņojumiem par notikumiem, kā arī atbildēt par dežūrmaiņai uzdoto uzdevumu izpildi. Darba apjoma dēļ dežūrmaiņas vadītājam pastāvīgi nākas pieņemt atbildīgus un izšķirošus lēmumus - pastāvīgi kontrolēt darbu ar paziņojumiem par likumpārkāpumiem un citiem notikumiem reģiona apkalpojamajā teritorijā, organizēt operatīvās grupas izbraukšanu uz smagiem un sevišķi smagiem noziedzīgiem nodarījumiem, kā arī izbraukt uz šādu notikumu vietām, koordinēt pakļautībā esošo OVS darbu un veikt citus uzdotos pienākumus. Šobrīd Valsts policijas Rīgas reģiona pārvaldes Kārtības policijas pārvaldes Operatīvās vadības biroja 1.nodaļas galvenajam inspektoram ir noteikta 9 B amata kategorija. Tomēr var uzskatīt, ka šai amatpersonai pašreiz noteiktais statuss nesasniedz tās pilnvaru un atbildības apjomu. Lai operatīvās situācijas pārvaldīšanu nodrošinātu kompetentas amatpersonas ar attiecīgu statusu, būtu nepieciešams katras Valsts policijas reģionālās struktūrvienības, kā arī Valsts policijas Galvenās kārtības policijas pārvaldes sastāvā izveidot operatīvā dežuranta amata vietu kā tas jau ir paredzēts Valsts ugunsdzēsības un glābšanas dienestā;  - Iekšlietu ministrijas Iekšējā audita nodaļas 2013.gada 19.jūlija ziņojumā Nr.5-1/6-2013 norādīts, ka Valsts policijā nav skaidri definēti kritēriji, piešķirot speciālo piemaksu amatpersonām, kuras tieši veic, organizē vai vada speciālus pasākumus tiesībpārkāpumu novēršanā un atklāšanā. Norādīts, ka tikai daļēji izstrādāti vērtēšanas kritēriji, kas ietekmē un nosaka speciālās piemaksas apmēru. Nepieciešams noteikt Rīgas reģiona pārvaldes amatpersonām, kas operatīvi veic speciālus uzdevumus sabiedriskās kārtības nodrošināšanā, Valsts policijas amatpersonām, kuras apsargā vēstniecības un speciālos objektus un Valsts policijas amatpersonām, kuras tieši veic, organizē vai vada speciālus pasākumus tiesībpārkāpumu novēršanā un atklāšanā piemaksu nemainīgā apmērā, jo minētajiem amatiem nav iespējams izstrādāt novērtēšanas kritērijus, kas varētu ietekmēt speciālās piemaksas apmēru;  - Valsts un pašvaldību institūciju amatpersonu un darbinieku atlīdzības likuma (turpmāk ­– Atlīdzības likums) 15.panta otrā daļa nosaka, ka par īpašu risku šā likuma izpratnē uzskatāms amats (dienests, darbs), kas saskaņā ar darba vides risku novērtējumu ir saistīts ar tik lielā mērā paaugstinātu psiholoģisko vai fizisko slodzi vai risku darbinieka drošībai un veselībai, ka to nevar novērst vai samazināt līdz pieļaujamam līmenim ar darba aizsardzības pasākumiem.  Atlīdzības likuma 19.panta trešajā un ceturtajā daļā ir noteiktas sociālās garantijas amatpersonai, kura, pildot ar dzīvības un veselības apdraudējumu (risku) saistītus amata (dienesta darba) pienākumus, cietusi nelaimes gadījumā. Minētā panta piektās daļas 3.apakšpunkts noteic, ka Iekšlietu ministrijas sistēmas iestādes amatpersonai ar speciālo dienesta pakāpi šā panta trešajā un ceturtajā daļā minētie pabalsti tiek izmaksāti, arī tajos gadījumos, ja amatpersona cietusi nelaimes gadījumā, veicot tiešas robežkontroles funkcijas, kā arī tieši kontrolējot ārzemnieku ieceļošanas, uzturēšanās, tranzīta un izceļošanas nosacījumu izpildi un atbilstoši tiem turot ārzemniekus apsardzībā, pavadot apsardzes uzraudzībā vai izraidot. No minētā ir secināms, ka likumdevējs ir atzinis, ka robežsargu amata pienākumi, kas saistīti ar dzīvības un veselības apdraudējumu risku, ir šādi:  -robežkontroles veikšana;  -ārzemnieku ieceļošanas, uzturēšanās, tranzīta un izceļošanas nosacījumu izpildes kontroles veikšana;  -ārzemnieku turēšana apsardzībā, pavadīšana apsardzes uzraudzībā un izraidīšanas veikšana.  Noteikumu Nr.568 4.pielikums, kas nosaka piemaksas par dienestu, kas saistīts ar īpašu risku un par nosacījumiem, kas saistīti ar dienesta specifiku, paredz, ka minētās piemaksas var saņemt par tiešu robežkontroli, kā arī tās vadību (5.punkts. No minētā ir secināms, ka noteikumu Nr.568 4.pielikumā ir sašaurināti Atlīdzības likumā noteiktie amata pienākumi, kas saistīti ar dzīvības un veselības apdraudējumu un risku. Sakarā ar to precizējams 5.punktā minētās piemaksas formulējums;  - ievērojot Kriminālprocesa likumā lietoto terminoloģiju, precizējams noteikumu Nr.568 4.pielikuma 7.punktā minētās piemaksas formulējums. | | | | | | | |
| 3. | | | Saistītie politikas ietekmes novērtējumi un pētījumi | | - Ar Ministru kabineta 2013.gada 6.februāra rīkojumu Nr.48 apstiprinātā Valsts pārvaldes cilvēkresursu attīstības koncepcija, kas paredz pasākumus mēnešalgu diapazonu sašaurināšanai un mēnešalgu skalas zemākās robežas pārskatīšanai, kas tieši neattiecas, bet ir aktuāli arī attiecībā uz amatpersonām ar speciālajām dienesta pakāpēm.  - Informatīvais ziņojums „Par iespējām pakāpeniski izlīdzināt atlīdzības fondus valsts tiešās pārvaldes iestādēm, lai nodrošinātu līdzvērtīgu atlīdzību līdzīgiem amatiem dažādās iestādēs” (izskatīts Ministru kabineta 2013.gada 4.jūnija sēdē; prot. Nr.33, 28.§), kas tika sagatavots, izpildot Ministru kabineta 2013.gada 8.janvāra sēdē uzdoto (prot. Nr.2, 26.§, 5.punkts): likumprojekta „Par vidēja termiņa budžeta ietvaru 2014., 2015. un 2016.gadam” sagatavošanas procesā izvērtēt iespējas pakāpeniski izlīdzināt atlīdzības fondus valsts tiešās pārvaldes iestādēm, lai nodrošinātu līdzvērtīgu atlīdzību līdzīgiem amatiem dažādās iestādēs. | | | | | | | |
| 4. | | | Tiesiskā regulējuma mērķis un būtība | | Projekta mērķis ir mēnešalgu palielināšana atbilstoši Ministru kabineta piešķirtajam finansējumam.  Projekts paredz:  - noteikumos Nr.484, kas ar projektu tiek atcelti, iekļautās normas par speciālo piemaksu (noteikumu Nr.568 3. un 4.pielikums) noteikšanu *euro*;  - kadeta mēnešalgas palielināšanu par 15 latiem: no 275 latiem (391,29 *euro*) uz 290 latiem (412,63 *euro*) (atbilstoši nosacījumam, ka saistībā ar minimālās mēneša darba algas palielināšanu mēnešalgas, kas ir diapazonā no 251 līdz 300 latiem, palielināmas par 15 latiem);  - noteikumu Nr.568 1.pielikuma izteikšanu jaunā redakcijā, palielinot mēnešalgu apmēru saistībā ar minimālās mēneša darba algas palielināšanu (mēnešalgas, kas pašlaik noteiktas no 320 latiem līdz 400 latiem, tiek palielinātas par 12 latiem; mēnešalgas, kas pašlaik noteiktas no 401 lata līdz 600 latiem, tiek palielinātas par 10 latiem) atbilstoši Ministru kabinetā pieņemtajam lēmumam, kā arī palielinot zemākās mēnešalgas par 4 latiem, ievērojot mēnešalgu izlīdzināšanai piešķirtā finansējuma apjomu un to, ka mēnešalgas palielināšana ietekmē ar citu atlīdzības veidu apmēra palielināšanos (piemēram, piemaksas par nakts darbu palielināšanos, kas noteikta kā konstants lielums ­– 50 procenti no stundas algas likmes – lielam skaitam amatpersonu ar speciālajām dienesta pakāpēm).  Mēnešalgu palielināšanai ir piešķirti papildu valsts budžeta līdzekļi, kas ļauj nodrošināt mēnešalgu noteikšanu veselos skaitļos *euro*, kas būtiski atvieglo atalgojuma aprēķināšanu. Vienlaikus pārējos darba samaksas veidus, kas paredzēti projektā, izteikt veselos skaitļos *euro* nav iespējams, jo tam ir būtiska ietekme uz budžeta izdevumiem. Projekts paredz, ņemot vērā oficiālo maiņas kursu, izteikt *euro* tās summas, kas šobrīd ir noteiktas latos. Aprēķins veikts, izmantojot kursu EUR 1 = LVL 0,702804.  Projekts paredz jaunu amatu ieviešanu Valsts policijā:  Operatīvais dežurants Valsts policijas Galvenajā kārtības policijas pārvaldē – kurš būs atbildīgs par operatīvās situācijas pārvaldīšanu valstī, visu policijas struktūrvienību operatīvo vadību, kā arī visu Valsts policijas spēku un līdzekļu saskaņotu rīcību. Operatīvais dežurants valsts līmenī būtu amatpersona ar lielu atbildību, kurai nepieciešama ilggadīga dienesta pieredze, zināšanas, prasmes un augsta atbildības sajūta, kas nozīmē, ka šai amatpersonai nosakāma 11 amata kategorija ar C amata līmeni.  Operatīvais dežurants Valsts policijas Rīgas reģiona pārvaldē būs atbildīgs par operatīvās situācijas pārvaldīšanu Rīgas reģiona pārvaldības līmenī, kur ikdienā tiek reģistrēti 80% no visiem valsts notikumiem. Rīgas reģiona pārvaldē savus amata pienākumus pilda vairāk kā 50% no visiem Valsts policijas personāla resursiem. Līdz ar to šī reģionālā pārvalde, pēc sava atbildības līmeņa, darba apjoma un citiem rādītājiem, nav salīdzināma ar cietām reģionālajām pārvaldēm un šīs pārvaldes Operatīvajam dežurantam nosakāma 10 amata kategorija ar C amata līmeni.  Operatīvais dežurants Valsts policijas Zemgales, Latgales, Kurzemes un Vidzemes reģiona pārvaldē būs atbildīgs par operatīvās situācijas pārvaldīšanu attiecīgajā reģionā, reģiona struktūrvienību operatīvo vadību, kā arī to spēku un līdzekļu saskaņotu rīcību un šo pārvalžu Operatīvajam dežurantam nosakāma 9 amata kategorija ar C amata līmeni.  Bez tam, projekts paredz jauna amata „Filiāles vadītājs” ieviešanu Valsts policijas koledžā, kā arī atsevišķu speciālo piemaksu nosaukumu precizēšanu.  Projekts atrisina šīs sadaļas 2.punktā minētās problēmas. | | | | | | | |
| 5. | | | Projekta izstrādē iesaistītās institūcijas | | Iekšlietu ministrija un Valsts policija. | | | | | | | |
| 6. | | | Iemesli, kādēļ netika nodrošināta sabiedrības līdzdalība | | Projekts šo jomu neskar. | | | | | | | |
| 7. | | | Cita informācija | | Nav. | | | | | | | |
| II. Tiesību akta projekta ietekme uz sabiedrību | | | | | | | | | | | | |
| |  |  |  | | --- | --- | --- | | 1. | Sabiedrības mērķgrupa | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm. | | 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. | | 3. | Tiesiskā regulējuma finansiālā ietekme | Projekts ietekmē attiecīgās sabiedrības mērķgrupas ienākumus, tos palielinot. Piemēram, ja 2013.gadā Valsts policijas kārtībnieks (amata kategorija un līmenis 3A), saņēma atlīdzību vidēji mēnesī (pēc nodokļu nomaksas) – no 316 latiem (450 *euro*) (minimāli) līdz 398 latiem (566 *euro*) (maksimāli), tad 2014.gadā tā būs attiecīgi 356 lati (507 *euro*) un 439 lati (625 *euro*), kas ir vidēji par 40,50 latiem (58 *euro*) vairāk, ņemot vērā arī neapliekamā minimuma, nodokļu atvieglojumu par apgādībā esošām personām un darba ņēmēja valsts obligātās sociālās apdrošināšanas likmes izmaiņas par labu darba ņēmējam. | | 4. | Tiesiskā regulējuma nefinansiālā ietekme | Projekts šo jomu neskar. | | 5. | Administratīvās procedūras raksturojums | Projekts šo jomu neskar. | | 6. | Administratīvo izmaksu monetārs novērtējums | Projekts šo jomu neskar. | | 7. | Cita informācija | Nav. | | | | | | | | | | | | | |
| III. Tiesību akta projekta ietekme uz valsts budžetu un pašvaldību budžetiem | | | | | | | | | | | | |
| **Rādītāji** | | | | | **2013.gads** | | | | | Turpmākie trīs gadi (tūkst. *euro*) | | |
| **2014.gads** | **2015.gads** | **2016.gads** |
| Saskaņā ar valsts budžetu kārtējam gadam | | | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2013.gadu | Izmaiņas, salīdzinot ar kārtējo 2013.gadu | Izmaiņas, salīdzinot ar kārtējo 2013.gadu |
| 1 | | | | | 2 | | | | 3 | 4 | 5 | 6 |
| 1. Budžeta ieņēmumi: | | | | | 157 179,4 | | | | 0 | 3 810,3 | 3 810,3 | 5 128,0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | | | 157 179,4 | | | |  | 3 810,3 | 3 810,3 | 5 128,0 |
| 1.2. valsts speciālais budžets | | | | |  | | | |  |  |  |  |
| 1.3. pašvaldību budžets | | | | |  | | | |  |  |  |  |
| 2. Budžeta izdevumi: | | | | | 157 179,4 | | | | 0 | 3 810,3 | 3 810,3 | 5 128,0 |
| 2.1. valsts pamatbudžets | | | | | 157 179,4 | | | | 0 | 3 810,3 | 3 810,3 | 5 128,0 |
| 2.2. valsts speciālais budžets | | | | |  | | | |  |  |  |  |
| 2.3. pašvaldību budžets | | | | |  | | | |  |  |  |  |
| 3. Finansiālā ietekme: | | | | |  | | | | 0 | 0 | 0 | 0 |
| 3.1. valsts pamatbudžets | | | | |  | | | |  | 0 | 0 | 0 |
| 3.2. speciālais budžets | | | | |  | | | |  |  |  |  |
| 3.3. pašvaldību budžets | | | | |  | | | |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | | | | X | | | | 0 |  |  |  |
|  |  |  |  |
|  |  |  |  |
| 5. Precizēta finansiālā ietekme: | | | | | X | | | | 0 | 0 | 0 | 0 |
| 5.1. valsts pamatbudžets | | | | | 0 | 0 | 0 | 0 |
| 5.2. speciālais budžets | | | | |  |  |  |  |
| 5.3. pašvaldību budžets | | | | |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):  6.1. detalizēts ieņēmumu aprēķins  6.2. detalizēts izdevumu aprēķins | | | | | 6.1. detalizēts ieņēmumu aprēķins:   |  | | --- | | 6.1.1.Plānotie papildu budžeta ieņēmumi 2014.gadā – kopā1 713 231 EUR | | Tajā skaitā: | | 1. Iedzīvotāju ienākuma nodoklis (24%) – kopā - 662 232 EUR | | 1.1.valsts pamatbudžets (20%) - 132 446 EUR | | 1.2.pašvaldības budžets (80%) - 529 786 EUR | | 2.Speciālais budžets – kopā - 1 050 999 EUR | | 2.1. darba devēja valsts sociālās  apdrošināšanas obligātās iemaksas (23,59%) - 727 283 EUR | | 2.2.darba ņēmēja valsts sociālās apdrošināšanas  obligātās iemaksas (10,5%) - 323 716 EUR | | 6.1.2.Plānotie papildu budžeta ieņēmumi 2015.gadā – kopā1 685 638 EUR | | Tajā skaitā: | | 1. Iedzīvotāju ienākuma nodoklis (23%) – kopā - 634 639 EUR | | 1.1.valsts pamatbudžets (20%) - 126 928 EUR | | 1.2.pašvaldības budžets (80%) - 507 711 EUR | | 2.Speciālais budžets – kopā - 1 050 999 EUR | | 2.1. darba devēja valsts sociālās  apdrošināšanas obligātās iemaksas (23,59%) - 727 283 EUR | | 2.2.darba ņēmēja valsts sociālās apdrošināšanas  obligātās iemaksas (10,5%) - 323 716 EUR | | 6.1.3.Plānotie papildu budžeta ieņēmumi 2016.gadā – kopā2 954 476 EUR | | Tajā skaitā: | | 1. Iedzīvotāju ienākuma nodoklis (22%) – kopā - 816 976 EUR | | 1.1.valsts pamatbudžets (20%) - 163 395 EUR | | 1.2.pašvaldības budžets (80%) - 653 581 EUR | | 2.Speciālais budžets – kopā - 2 137 500 EUR | | 2.1. darba devēja valsts sociālās  apdrošināšanas obligātās iemaksas (23,59%) - 1 701 835 EUR | | 2.2.darba ņēmēja valsts sociālās apdrošināšanas  obligātās iemaksas (10,5%) - 435 665 EUR. |   6.2. detalizēts izdevumu aprēķins  ***Iekšlietu ministrijai*** piešķirts papildu finansējums saistībā ar minimālās mēneša darba algas paaugstināšanu un mēnešalgu izlīdzināšanai:  *2014. un 2015.gadam* katru gadu – 4 801 706 EUR, no tā: amatpersonām ar speciālajām dienesta pakāpēm – 3 458 592 EUR, kas plānoti šādās budžeta programmās:  - *02.00.00 „Iekšlietu ministrijas vienotā sakaru un informācijas sistēma*” – 7427 EUR (IKK 1000 „Atlīdzība”):  IKK 1100 „Atalgojums” – 6009 EUR  IKK 1200 „Darba devēja valsts sociālās apdrošināšanas obligātās iemaksas, pabalsti un kompensācijas” – 1418 EUR  - *06.00.00 „Valsts policijas darbība”* – 2 153 756 EUR (IKK 1000 „Atlīdzība”):  IKK 1100 „Atalgojums” – 1 742 662 EUR  IKK 1200 „Darba devēja valsts sociālās apdrošināšanas obligātās iemaksas, pabalsti un kompensācijas” – 411 094 EUR  - *07.00.00 „Ugunsdrošība, glābšana un civilā aizsardzība*”– 712 362 EUR (IKK 1000 „Atlīdzība”):  IKK 1100 „Atalgojums” – 576 391 EUR  IKK 1200 „Darba devēja valsts sociālās apdrošināšanas obligātās iemaksas, pabalsti un kompensācijas” – 135 971 EUR;  - *09.00.00 „Drošības policija”*– 22 864 EUR (IKK 2271 „Izdevumi, kas saistīti ar operatīvo darbību”);  - *10.00.00 „Valsts robežsardzes darbība”* – 562 182 EUR (IKK 1000 „Atlīdzība”):  IKK 1100 „Atalgojums” – 454 877 EUR  IKK 1200 „Darba devēja valsts sociālās apdrošināšanas obligātās iemaksas, pabalsti un kompensācijas” –107 305 EUR.  *2016.gadam* – 5 998 785 EUR (1.pielikumā mēnešalgu palielinājums tiks paredzēts atbilstoši pieņemtajam lēmumam par 2016.gada budžeta likumprojektu).  ***Tieslietu ministrijai*** (Ieslodzījuma vietu pārvaldei) piešķirts papildu finansējums saistībā ar minimālās mēneša darba algas paaugstināšanu un mēnešalgu izlīdzināšanai:  *2014. un 2015.gadam* katru gadu – 1 132 796 EUR, no tā: amatpersonām ar speciālajām dienesta pakāpēm – 351 706 EUR, kas plānoti budžeta programmas *04.00.00 „Kriminālsodu izpilde” apakšprogrammā 04.01.00 „Ieslodzījuma vietas”*  (IKK 1000 „Atlīdzība”):  IKK 1100 „Atalgojums” – 284 575 EUR  IKK 1200 „Darba devēja valsts sociālās apdrošināšanas obligātās iemaksas, pabalsti un kompensācijas” – 67 131 EUR.  *2016.gadam* – 1 352 331 EUR (1.pielikumā mēnešalgu palielinājums tiks paredzēts atbilstoši pieņemtajam lēmumam par 2016.gada budžeta likumprojektu). | | | | | | | |
| 7. Cita informācija | | | | | Izdevumi 2014.-2016.gadam atspoguļoti atbilstoši Saeimā pieņemtajiem likumiem „Par valsts budžetu 2014.gadam” (2013.gada 7.novembrī) un „Par vidēja termiņa budžeta ietvaru 2014., 2015. un 2016.gadam” (2013.gada 6.novembrī). | | | | | | | |
| IV. Tiesību akta projekta ietekme uz spēkā esošo tiesību normu sistēmu | | | | | | | | | | | | |
| 1. | Nepieciešamie saistītie tiesību aktu projekti | | | | | | Sakarā ar jauno amatu: „Operatīvais dežurants” ieviešanu Valsts policijā un „Filiāles vadītājs” ieviešanu Valsts policijas koledžā nepieciešams vienlaicīgi izdarīt grozījumus Ministru kabineta 2010.gada 29.jūnija noteikumos Nr.601 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm amatiem atbilstošajām augstākajām speciālajām dienesta pakāpēm”, lai noteiktu minētajam amatam augstāko speciālo dienesta pakāpi. | | | | | |
| 2. | Cita informācija | | | | | | Nav. | | | | | |
| VI. Sabiedrības līdzdalība un šīs līdzdalības rezultāti | | | | | | | | | | | | |
| 1. | | Sabiedrības informēšana par projekta izstrādes uzsākšanu | | | | Iekšlietu ministrijas mājas lapā sadaļā „Sabiedrības līdzdalība (Diskusiju dokumenti)” 2013.gada 29.oktobrī ievietots Paziņojums par līdzdalības iespējām Ministru kabineta noteikumu „Grozījumi Ministru kabineta 2010.gada 21. jūnija noteikumos Nr.568 „Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām”” projekta izstrādes procesā, lūdzot viedokļus, iebildumus un priekšlikumus iesniegt līdz 2013.gada 15.novembrim. | | | | | | |
| 2. | | Sabiedrības līdzdalība projekta izstrādē | | | | Informācija par projektu sniegta 2013.gada 1.novembrī Iekšlietu ministrijas atbildīgo amatpersonu tikšanās laikā ar Latvijas Iekšlietu darbinieku arodbiedrības, Latvijas Apvienotās policistu arodbiedrības un Latvijas sabiedrisko pakalpojumu un transporta darbinieku arodbiedrības pārstāvjiem jautājumā par jaunu darba samaksas sistēmas koncepciju amatpersonām ar speciālajām dienesta pakāpēm. Pārējo arodbiedrību, kas pārstāv Iekšlietu ministrijas sistēmā nodarbinātos, pārstāvji uz tikšanos bija uzaicināti, bet nebija ieradušies. | | | | | | |
| 3. | | Sabiedrības līdzdalības rezultāti | | | | No sabiedrības pārstāvjiem viedokļi, iebildumi un priekšlikumi par projektu nav saņemti. | | | | | | |
| 4. | | Saeimas un ekspertu līdzdalība | | | | Projekts šo jomu neskar. | | | | | | |
| 5. | | Cita informācija | | | | Nav. | | | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts policija, Valsts robežsardze, Valsts ugunsdzēsības un glābšanas dienests, Valsts policijas koledža, Valsts robežsardzes koledža, Ugunsdrošības un civilās aizsardzības koledža, Iekšlietu ministrijas Informācijas centrs, Ieslodzījuma vietu pārvalde. | |
| 2. | Projekta izpildes ietekme uz pārvaldes funkcijām | Projekts šo jomu neskar. | |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | Projekts šo jomu neskar. | |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija. | Projekts šo jomu neskar. | |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija. | Projekts šo jomu neskar. | |
| 6. | Cita informācija. | Nav. | |

Anotācijas V sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretāre I.Pētersone–Godmane

25.11.2013 9:18

3096

A.Strode, 67219602, [Alda.strode@iem.gov.lv](mailto:Alda.strode@iem.gov.lv)

I.Opolais, 67075424, [Intars.Opolais@vp.gov.lv](mailto:Intars.Opolais@vp.gov.lv)